Blaze7451/Wiki-th-20250601 huggingface dataset:
จักรพรรดิคอนสแตนตินที่ 5

จักรพรรดิคอนสแตนตินที่ 5 (Κωνσταντῖνος) เป็นจักรพรรดิจากราชวงศ์อิซอเรียน องค์ที่2 ประสูติใน ค.ศ.718 เป็นพระโอรสเพียงพระองค์เดียวในจักรพรรดิเลโอที่ 3
ทรงเป็นจักรพรรดิร่วม ตั้งแต่ ค.ศ.720 หลังจากทรงได้รับชัยชนะในการช่วงชิงบัลลังก์ของ อาร์ตาบาสดอส
หลังจากพระราชบิดาสวรรคต พระองค์ทรงสืบราชบัลลังก์ และทรงได้รับชัยชนะในสงครามกับ ชาวอาหรับและ ชาวบัลการ์ หลายครั้ง

**ประวัติ**
พระองค์ประสูติที่คอนสแตนติโนเปิล เป็นบุตรของจักรพรรดิเลโอที่ 3 เมื่อมีพระชนมายุได้ 2 พรรษา พระองค์ได้เป็นจักรพรรดิร่วมกับพระบิดา ต่อมาพระองค์ทรงแต่งงานกับไอรีนแห่งคาซาร์ ซึ่งคาซาร์เป็นรัฐกันชนระหว่างไบแซนไทน์และรัฐเคาะลีฟะฮ์อุมัยยะฮ์ ทำให้ไม่เกิดความขัดแย่งในรัชสมัยของคอนสแตนตินบ่อยนักเหมือนสมัยพระบิดา

**สวรรคต**
พระองค์ถูกก่อกบฏโดย จักรพรรดิอาร์ตาบาสดอส (นายพลและพระชามาดาในพระบิดาของพระองค์) ทรงเป็นผู้นำกบฏเข้ายึดกรุงคอนสแตนติโนเปิล หลังจากถูกจับพระองค์ถูกทำให้พระเนตรบอดและโกนพระเกศาและถูกจำคุกจนสิ้นพระชนม์
ตลอดรัชสมัยพระองค์ทรงทำลายรูปเคารพเรื่อยมาตั้งแต่รัชสมัยพระบิดา พระองค์สววรคตวันที่ 14 กันยายน ค.ศ. 775 พระชนมายุได้ 57 พรรษา

**อ้างอิง**
 Angold, M. (2012) Byzantium: The Bridge from Antiquity to the Middle Ages, Hachette UK, London 
** Finlay, G. (1906) History of the Byzantine Empire from 716 to 1057, J.M. Dent & Sons, London (Reprint 2010 – Kessinger Publishing, Whitefish Montana ). First published in 1864 as Greece, A History of, From Its Conquest by the Romans to the Present Time: 146 B.C.–1864 A.D. (Final revised ed. 7 vols., 1877) Zuckerman, C. (1988) The Reign of Constantine V in the
** Miracles of St. Theodore the Recruit, Revue des Études Byzantines, tome 46, pp. 191–210, Institut Français D'Études Byzantines, Paris, ISSN 0766-5598 DOI: 
** Dagron, G. (2003) Emperor and Priest: The Imperial Office in Byzantium, Cambridge University Press, Cambridge 
หมวดหมู่:รายพระนามจักรพรรดิไบแซนไทน์
หมวดหมู่:จักรวรรดิไบแซนไทน์
หมวดหมู่:จักรพรรดิไบแซนไทน์
ปวดหลัง

อาการปวดหลังคืออาการปวดที่เกิดขึ้นที่หลัง อาจแบ่งออกได้เป็น ปวดหลังส่วนบน (ปวดคอ) ปวดหลังส่วนกลาง ปวดหลังส่วนล่าง และปวดก้นกบ ตำแหน่งที่พบอาการปวดบ่อยที่สุดคืออาการปวดหลังส่วนล่าง
หมวดหมู่:ความเจ็บปวด
เมตาเวิร์ส

ไฟล์:Second Life 11th Birthday Live Drax Files Radio Hour.jpg|thumb|upright=1.4|ตัวละครโลกเสมือนในเกม เซคันด์ไลฟ์
เมตาเวิร์ส () หรือในศัพท์บัญญัติว่า จักรวาลนฤมิต (มาจาก "จักรวาล" หมายถึง ปริมณฑล, ขอบเขต, ฝูงชน + "นฤมิต" หมายถึง สร้าง, แปลง, ทำ) เป็นการทวนซ้ำตามสมมติฐานของอินเทอร์เน็ต ซึ่งรองรับสภาพแวดล้อมเสมือนจริงแบบ 3 มิติในรูปแบบออนไลน์ต่อเนื่อง สำหรับคอมพิวเตอร์ส่วนบุคคล เช่นเดียวกับอุปกรณ์สำหรับความเป็นจริงเสมือน (VR) และความเป็นจริงเสริม (AR) จักรวาลนฤมิตในรูปแบบที่จำกัด ได้ถูกนำมาใช้ในวิดีโอเกมแล้วอย่างเช่น เซคันด์ไลฟ์ ความทะเยอทะยานของจักรวาลนฤมิตในปัจจุบันมีศูนย์กลางอยู่ที่การจัดการกับข้อจำกัดทางเทคโนโลยี ด้วยอุปกรณ์ VR และ AR ที่ทันสมัย เช่นเดียวกับการขยายการใช้พื้นที่จักรวาลนฤมิตไปสู่การใช้งานทางธุรกิจ การศึกษา และการค้าปลีก บริษัทด้านการบันเทิงและสื่อสังคมจำนวนมากได้ลงทุนในการวิจัยและพัฒนาที่เกี่ยวข้องกับจักรวาลนฤมิต จักรวาลนฤมิตได้รับการวิพากษ์วิจารณ์ว่าเป็นวิธีการสร้างการประชาสัมพันธ์โดยใช้แนวคิด "เหนือเกินจริง" ที่เก็งกำไรอย่างหมดจดบนพื้นฐานของเทคโนโลยีที่มีอยู่ ความเป็นส่วนตัวของสารสนเทศและการเสพติดของผู้ใช้นับเป็นข้อกังวลภายในจักรวาลนฤมิต อันเนื่องมาจากความท้าทายในปัจจุบัน ที่เผชิญกับอุตสาหกรรมสื่อสังคมและวิดีโอเกมโดยรวม

**หมายเหตุ**

**อ้างอิง**
หมวดหมู่:แก่นเรื่องในบันเทิงคดีแนววิทยาศาสตร์
หมวดหมู่:ความเป็นจริงเสมือน
หมวดหมู่:คำสร้างใหม่
ออสเตรียสมัยราชวงศ์ฮาพส์บวร์ค

ออสเตรียสมัยราชวงศ์ฮาพส์บวร์ค (Habsburg Austria) อาจหมายถึงเหล่าดินแดนที่ถูกปกครองโดยราชวงศ์ฮาพส์บวร์ค สาขาออสเตรีย หรือยุคสมัยทางประวัติศาสตร์ของประเทศออสเตรีย ซึ่งอาจหมายถึงสิ่งต่อไปนี้ ขึ้นอยู่กับบริบท:- ดัชชีออสเตรีย และภายหลังจาก ค.ศ. 1453 คือ อาร์ชดัชชีออสเตรีย- เอิบลันด์ ดินแดนสืบทอดของราชวงศ์ฮาพส์บวร์คก่อน ค.ศ. 1526- เครือราชรัฐออสเตรีย ในจักรวรรดิโรมันอันศักดิ์สิทธิ์- รัฐราชาธิปไตยฮาพส์บวร์คโดยรวม หรือภายหลังจาก ค.ศ. 1804 คือ จักรวรรดิออสเตรีย- ซิสไลทาเนีย พื้นที่ที่อยู่ภายใต้การปกครองออสเตรียในจักรวรรดิออสเตรีย-ฮังการี ที่ดำรงอยู่ตั้งแต่ ค.ศ. 1867 ถึง 1918
แอ็นสท์ที่ 2 ดยุกแห่งซัคเซิน-โคบวร์คและโกทา

แอนสท์ที่ 2 ดยุกแห่งซัคเซิน-โคบวร์คและโกทา (Ernest II, Duke of Saxe-Coburg and Gotha) ประสูติเมื่อวันที่ 21 มิถุนายน 2361 เป็นพระโอรสพระองค์ใหญ่ใน แอนสท์ที่ 1 ดยุกแห่งซัคเซิน-โคบวร์คและโกทา และ เจ้าหญิงลูอีเซอแห่งซัคเซิน-โกทา-อัลเทินบวร์ค มีพระอนุชา 1 พระองค์ คือ เจ้าชายอัลเบิร์ต พระราชสวามี ใน สมเด็จพระราชินีนาถวิกตอเรีย ทำให้พระองค์ทรงเป็นพระปิตุลา (ลุงฝ่ายพ่อ) ใน สมเด็จพระเจ้าเอ็ดเวิร์ดที่ 7 แห่งสหราชอาณาจักร และยังเป็นพระภาติยะใน พระเจ้าเลออปอลที่ 1 แห่งเบลเยียม พระองค์ทรงเสกสมรสกับ เจ้าหญิงอเล็กซานดรีเนอแห่งบาเดิน ผู้เป็นพระปิตุจฉา (ป้าฝ่ายพ่อ) ใน สมเด็จพระราชินีวิกตอเรียแห่งสวีเดน แต่ไม่มีพระบุตร ทำให่ตำแหน่ง ดยุกแห่งซัคเซิน-โคบวร์คและโกทา ตกไปเป็นของ เจ้าชายอัลเฟรด ดยุกแห่งซัคเซิน-โคบวร์คและโกทา พระภาติยะของพระองค์
แอนสท์ที่ 2 ดยุกแห่งซัคเซิน-โคบวร์คและโกทา สิ้นพระชนม์ลงเมื่อวันที่ 22 สิงหาคม 2436 สิริพระชันษา 75 ปี โดยมีพระชันษายืนยาวกว่าพระอนุชา คือ เจ้าชายอัลเบิร์ต

**อ้างอิง**
  Biography of Ernest II at the German National Library. de-  Biography of Ernest II at the Allgemeine Deutsche Biographie. de
2436
หมวดหมู่:ดยุกแห่งซัคเซิน-โคบวร์คและโกทา
หมวดหมู่:เจ้าชายแห่งซัคเซิน-โคบวร์คและโกทา
หมวดหมู่:ไนต์ออฟเดอะการ์เตอร์
เรือดำน้ำชั้นเมดูซา

เรือดำน้ำชั้นเมดูซา (classe Medusa) เป็นเรือดำน้ำแปดลำที่สร้างขึ้นสำหรับประเทศอิตาลีตั้งแต่ ค.ศ. 1911–1912 พวกมันเคลื่อนย้าย 305 ตันขณะดำอยู่ใต้น้ำ และสามารถเดินทางได้เร็วถึงแปดนอต เรือดำน้ำชั้นนี้ประกอบด้วยเวลเลลลา, เมดูซา, อาร์โก, จาเลอา, เอสปาดาร์เต (สร้างสำหรับโปรตุเกส), ฟีซาลีอา, โซเออา, ซัลปา และจันตีนา ซึ่งเมดูซาถูกยิงโดยตอร์ปิโดจากเอ็สเอ็ม อูเบ-15 เมื่อวันที่ 11 มิถุนายน ค.ศ. 1915 รวมทั้งจาเลอาได้ชนกับทุ่นระเบิดและจมลง ส่วนเรือดำน้ำอิตาลีอีกห้าลำถูกพังใน ค.ศ. 1918 และเอสปาดาร์เตได้ประจำการจนถึง ค.ศ. 1931

**อ้างอิง**

**แหล่งข้อมูลอื่น**
  Medusa-class subnarine Marina Militare website
เมดูซา
เมดูซา
หมวดหมู่:เรือดำน้ำของเรจามารีนา
หมวดหมู่:เรือดำน้ำของกองทัพเรืออิตาลี
เทศมณฑลออบอดอน

ออบอดอน (آبادان) เป็นเทศมณฑลในจังหวัดฆูเซสถาน ประเทศอิหร่าน โดยมีออบอดอนเป็นเมืองหลักاطلس گیتاشناسی استان‌های ایران date=2007-05-22  จากสำมะโน พ.ศ. 2549 เทศมณฑลนี้มีประชากร 275,126 คนใน 58,870 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอแอร์แวนด์เคนอร์ และมี 3 เมืองคือออบอดอน, แอร์แวนด์เคนอร์ และแชวีบเด ในวันที่ 11 พฤษภาคม ค.ศ. 2020 เทศมณฑลนี้พบผู้ติดเชื้อโควิด-19 ร้านค้าและสำนักงานทั้งหมดในเทศมณฑลถูกปิดในช่วงเวลานี้ ยกเว้นบริการที่จำเป็น เจ้าหน้าที่ปิดการเข้าถึงตัวเมืองจากแอฮ์วอซและแบนแดเรมอฮ์แชฮร์ แล้วยกเลิกในวันที่ 25 พฤษภาคม

**อ้างอิง**

หมวดหมู่:เทศมณฑลในจังหวัดฆูเซสถาน
อำเภออีแซดฆวอสต์

อำเภออีแซดฆวอสต์ (بخش ایزدخواست) เแ็นอำเภอในเทศมณฑลแซร์รีนแดชต์ จังหวัดฟอร์ส ประเทศอิหร่าน ใน พ.ศ. 2549 อำเภอนี้มีประชากร 13,121 คนใน 2,895 ครัวเรือน อำเภอนี้มีเมืองแค่เมืองเดียวคือแชฮ์เรพีร์ และ 2 ตำบลคือตำบลอีแซดฆวอสเทแชร์ฆีและตำบลอีแซดฆวอสเทแชร์ฆี

**อ้างอิง ==
เทศมณฑลแซร์รีนแดชต์

แซร์รีนแดชต์ (زرین‌دشت) เป็นเทศมณฑลในจังหวัดฟอร์ส ประเทศอิหร่าน โดยมีฮอจีออบอดเป็นเมืองหลักاطلس گیتاشناسی استان‌های ایران date=May 22, 2007  จากสำมะโน พ.ศ. 2549 เทศมณฑลนี้มีประชากร 60,444 คนใน 13,378 ครัวเรือน  เทศมณฑลนี้แบ่งออกเป็น 2 อำเภอคืออำเภอกลางและอำเภออีแซดฆวอสต์ และเมือง 3 เมืองคือฮอจีออบอด, โดบีรอน และแชฮ์เรพีร์

**อ้างอิง**

แซร์รีนแดชต์
ราชาธิปไตยแบบสืบสันตติวงศ์

ราชาธิปไตยแบบสืบสันตติวงศ์ เป็นรูปแบบหนึ่งของระบอบการปกครองและการสืบทอดอำนาจซึ่งราชบังลังก์จะถูกส่งมอบผ่านจากสมาชิกคนหนึ่งของตระกูลผู้ปกครองไปยังสมาชิกอีกคนหนึ่งในตระกูลเดียวกัน หนึ่งในผู้ปกครองมาจากตระกูลเดียวกันที่ประกอบกันเป็นราชวงศ์
ตามประวัติศาสตร์ เป็นระบอบราชาธิปไตยที่พบเห็นกันเป็นเรื่องปกติอย่างมากและยังคงเป็นรูปแบบที่โดดเด่นในระบอบราชาธิปไตยที่ยังเหลืออยู่ มีจุดข้อดีคือความต่อเนื่องของการรวมศูนย์กลางของอำนาจและความมั่นคั่งและความสามารถในการคาดการณ์ที่สามารถคาดหมายที่จะควบคุมวิธีการของการจัดการปกครองและให้การอุปถัมภ์ หากพระมหากษัตริย์ทรงมีพระปรีชาสามารถ ไม่กดขี่ข่มเหง และดำรงไว้ซึ่งฐานันดรศักดิ์ที่เหมาะสม นอกจากนี้อาจจะให้ข้อเสนอที่เป็นปัจจัยที่มั่นคงของความเป็นที่นิยมชื่นชอบและความภักดีต่อตระกูลผู้ปกครอง  การตัดสินวินิจฉัยสิ่งที่ถือว่าเป็นการกดขี่ ทรงเกียรติ และกระแสนิยมจะยังคงอยู่ในขอบเขตของพระมหากษัตริย์ ข้อเสียที่สำคัญของระบอบราชาธิปไตยแบบสืบสันตติวงศ์จะเกิดขึ้น เมื่อทายาทผู้มีสิทธิโดยตรงอาจจะไม่มีความเหมาะสมทางร่างกายหรือทางอารมณ์ที่แปรปรวนในการปกครอง ข้อเสียอื่น ๆ คือ ประชาชนไม่สามารถเลือกประมุขแห่งรัฐได้ ไม่ยินยอมที่จะมีการกระจัดกระจายความมั่นคั่งและอำนาจในวงกว้างของสังคมและความต่อเนื่องของโครงสร้างทางศาสนาและสังคม-เศรษฐกิจที่ล้าสมัย เพื่อสิทธิพิเศษส่วนใหญ่ของพระมหากษัตริย์ ตระกูล และผู้สนับสนุน
ในระบอบราชาธิปไตยแบบสืบสันตติวงศ์ส่วนใหญ่ที่ยังเหลืออยู่ ลำดับการสืบสันตติวงศ์โดยทั่วไปแล้วจะใช้บางรูปแบบของสิทธิของบุตรหัวปี แต่ก็มีวิธีการอื่น ๆเช่น สิทธิตามอาวุโส และสิทธิการสืบทอดมรดกของตระกูล (Tanistry) (ซึ่งจะมีการเสนอชื่อทายาทผู้มีสิทธิโดยตรงจากท่ามกลางผู้คัดเลือกที่มีคุณสมบัติที่ดีพร้อม).
ผลการวิจัยได้แสดงให้เห็นว่าระบอบการปกครองแบบการสืบสันตติวงศ์ โดยเฉพาะอย่างยิ่งในรูปแบบของสิทธิของบุตรหัวปี จะมีเสถียรภาพมากกว่ารูปแบบของการปกครองแบบอำนาจเบ็ดเสร็จที่มีการจัดเตรียมการสืบทอดแบบทางเลือก

**อ้างอิง**
หมวดหมู่:ราชาธิปไตย
หมวดหมู่:สโมสรฟุตบอลเมืองทอง ยูไนเต็ด

เมืองทอง ยูไนเต็ด
หมวดหมู่:สโมสรในไทยลีก
หมวดหมู่:ผู้ชนะเลิศในไทยลีกคัพ
หมวดหมู่:เมืองทองธานี
ข้าวคลุกกะปิ

ข้าวคลุกกะปิ เป็นอาหารไทยภาคกลางที่นำข้าวมาคลุกกับกะปิ โดยใช้ข้าวก้นหม้อหรือข้าวค้างคืน นิยมใช้ข้าวเสาไห้หรือข้าวหอมมะลิเก่าโดยหุงใช้น้ำน้อย สมัยโบราณจะห่อกะปิด้วยใบตอง แล้วนำไปปิ้งไฟให้มีกลิ่นหอมก่อนนำมาคลุกกับข้าว การคลุกข้าวกับกะปิจะนำลงไปผัดในกระทะให้หอมแล้วจึงคลุกกับข้าว จากนั้นตกแต่งด้วยเครื่องเคียง คือ กุ้งแห้งทอดกรอบ หมูหวาน กุนเชียง ไข่เจียวหั่นฝอย หอมแดงซอย พริกขี้หนูซอย มะม่วงดิบ ผักชีและแตงกวา
ที่มาของข้าวคลุกกะปิ บ้างว่าได้รับอิทธิพลจากอาหารมอญ บ้างว่ามาจากข้าวคลุกปลาดุกย่างที่มีวิธีการทำและใช้เครื่องปรุงลักษณะเดียวกัน จากหลักฐานการบันทึก มีการกล่าวถึงข้าวคลุกกะปิ ในสมัยพระบาทสมเด็จพระจุลจอมเกล้าเจ้าอยู่หัว ตอนเสด็จประพาสยุโรปครั้งที่ 2 เมื่อ พ.ศ. 2450 ปรากฏอยู่ในหนังสือ บุรุษรัตนะ บันทึกของมหาเสวกเอก พระยาบุรุษรัตนราชพัลลภ (นพ ไกรฤกษ์) บันทึกว่าทรงฝันถึงกรมพระยาสุดารัตนราชประยูร "—ข้าฝันไปว่าเสด็จยายทรงปรุงข้าวคลุกกะปิให้กินอร่อยมาก ทำให้ข้าอยากกินข้าวคลุกกะปิ เจ้าเตรียมกะปิและเครื่องต่าง ๆ สำหรับปรุงไว้ให้ข้า พรุ่งนี้ข้าตื่นนอนข้าจะคลุกเอง—"
ด้านคุณค่าทางโภชนาการ ข้าวคลุกกะปิ 1 จาน ให้พลังงานประมาณ 549 กิโลแคลอรี ซึ่งเป็นปริมาณพลังงานประมาณ 1 ใน 3 ของที่แนะนำให้บริโภคใน 1 วัน สำหรับผู้ที่ต้องการพลังงาน 1,600 กิโลแคลอรี ต่อวัน หนึ่งจานมีปริมาณโปรตีนประมาณ 25 กรัม หรือคิดเป็นร้อยละ 48 ของปริมาณที่แนะนำให้บริโภคประจำวัน ซึ่งมาจากเนื้อหมู กุ้งแห้ง และไข่เจียว เป็นส่วนใหญ่ ส่วนปริมาณไขมันได้ร้อยละ 30 ของพลังงานทั้งหมด หรือคิดเป็น ร้อยละ 43 ของปริมาณที่แนะนำให้บริโภคทั้งวัน ซึ่งถือว่าสูงไปบ้าง

**อ้างอิง**
หมวดหมู่:อาหารจากข้าว
หมวดหมู่:อาหารไทยภาคกลาง
รายชื่อตอนในแอมฟิเบีย

นี่คือรายชื่อตอนในแอมฟิเบีย  โดยแบ่งออกเป็น 3 ฤดูกาล ได้แก่

**ภาพรวมซีรีส์**

**จำนวนตอน**

**ฤดูกาลที่ 1 (17 มิถุนายน 2019 - 18 กรกฎาคม 2019)**

**ฤดูกาลที่ 2 (11 กรกฎาคม 2020 - 22 พฤษภาคม 2021)**

**ฤดูกาลที่ 3 (2 ตุลาคม 2564 - 14 พฤษภาคม 2565)**
แอมฟิเบีย
หมวดหมู่:แอมฟิเบีย
พระกษัตรีย์

พระกษัตรีย์ หรือ พระกษัตรี เป็นพระมเหสีฝ่ายขวาในสมเด็จพระนารายณ์มหาราช และเป็นพระชนนีในกรมหลวงโยธาเทพ พระราชธิดาเพียงพระองค์เดียวในรัชกาล ใน คำให้การขุนหลวงหาวัด ระบุว่า พระกษัตรีย์เป็นพระราชนัดดาฝ่ายพระชนนีในสมเด็จพระเจ้าปราสาททอง บางแห่งว่าเป็นพระขนิษฐภคินีในสมเด็จพระนารายณ์มหาราชเอง โดยสมเด็จพระนารายณ์มหาราชมีพระราชประสงค์ที่จะมีพระราชบุตรที่ประสูติแต่พระมเหสีเท่านั้นเพื่อป้องกันการก่อกบฏ หากมีพระราชบุตรกับนางบาทบริจาริกาหรือนางพระกำนัลก็จะให้รีดออกเสีย พระกษัตรีย์ประสูติการพระราชธิดาเพียงพระองค์เดียว คือ พระสุดาเทวี หรือ เจ้าฟ้าสุดาวดี ขณะที่พระมเหสีฝ่ายซ้ายอีกพระองค์คือพระพันปี มิได้ประสูติการเลย
สมเด็จพระนารายณ์มหาราชทรงใกล้ชิดและวางพระทัยในตัวพระกษัตรีย์มากเช่นเดียวพระราชธิดา ครั้นพระกษัตรีย์เสด็จสวรรคตปีใดไม่ปรากฏ สมเด็จพระนารายณ์มหาราชทรงแต่งตั้งพระสุดาเทวี พระราชธิดาขึ้นเป็น "สมเด็จพระราชินีแห่งสยาม" ให้มีพระราชอำนาจปกครองอาณาบริเวณและข้าทาสบริวารที่ได้รับพระราชทาน มีกองทหารในรับผิดชอบของพระองค์เอง เข้าใจว่าการที่สมเด็จพระนารายณ์มหาราชพระราชทานอำนาจสมบูรณ์ในฝ่ายในแก่พระราชธิดาไปทั้งหมด ก็เพื่อสืบทอดพระราชกรณียกิจของพระชนนีผู้ล่วงลับต่อไป

**อ้างอิง**
หมวดหมู่:พระอัครมเหสีกรุงศรีอยุธยา
หมวดหมู่:ราชวงศ์ปราสาททอง
สถานีศรีนครินทร์ 38

สถานีศรีนครินทร์ 38 (Srinagarindra 38 station; รหัส: YL14) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์ในพื้นที่เขตประเวศ กรุงเทพมหานคร

**ที่ตั้ง**
สถานีศรีนครินทร์ 38 ตั้งอยู่เหนือถนนศรีนครินทร์ บริเวณปากซอยศรีนครินทร์ 38 (หมู่บ้านมิตรภาพ) ในพื้นที่แขวงหนองบอน เขตประเวศ กรุงเทพมหานคร

**รายละเอียด**

**รูปแบบ**
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

**ทางเข้า–ออก**
ประกอบด้วยทางขึ้น–ลงปกติ ได้แก่- 1 ซอยศรีนครินทร์ 43 (บันไดเลื่อน)- 2 ซอยศรีนครินทร์ 45 (ลิฟต์)- 3 ซอยศรีนครินทร์ 38 (ลิฟต์)- 4 หมู่บ้านแกรนด์ บางกอก บูเลอวาร์ด ศรีนครินทร์ (บันไดเลื่อน)
จุดรวมพลอยู่ที่ทางออก 2 บริเวณหน้าปากซอยศรีนครินทร์ 45 และทางออก 4 หมู่บ้านแกรนด์ บางกอก บูเลอวาร์ด ศรีนครินทร์

**แผนผัง**

**สิ่งอำนวยความสะดวก**
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

**สถานที่ใกล้เคียง**
 คลองตาสาด- คลองขุนสกล- หมู่บ้านแกรนด์ บางกอก บูเลอวาร์ด ศรีนครินทร์- ไดนาสตี้ ไทล์ท้อป ศรีนครินทร์- แม็คโคร ฟูดเซอร์วิส ศรีนครินทร์

**รถโดยสารประจำทาง**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**

**อ้างอิง**

**แหล่งข้อมูลอื่น**
 โครงการรถไฟฟ้าสายสีเหลือง ช่วงลาดพร้าว-สำโรง  เว็บไซต์อย่างเป็นทางการ
ศรีนครินทร์ 38
หมวดหมู่:สิ่งก่อสร้างตั้งแต่ พ.ศ. 2566
หมวดหมู่:สถานีขนส่งผู้โดยสารในเขตประเวศ
ตลาดน้ำคลองลัดมะยม

ตลาดน้ำคลองลัดมะยมริมคลองลัดมะยม
ร้านค้าภายในตลาดน้ำคลองลัดมะยม
ตลาดน้ำคลองลัดมะยม เป็นตลาดน้ำตั้งอยู่ริมคลองลัดมะยม อยู่ในแขวงบางระมาด เขตตลิ่งชัน กรุงเทพมหานคร เปิดวันเสาร์-อาทิตย์ และวันนักขัตฤกษ์ เวลา 08.00–17.00 น. ปัจจุบันตลาดน้ำคลองลัดมะยมมีอาณาบริเวณกว่า 20 ไร่

**ประวัติ**
ตลาดน้ำคลองลัดมะยมเป็นตลาดน้ำเอกชน ก่อตั้งโดยคุณชวน ชูจันทร์ เมื่อ พ.ศ. 2547 เริ่มแรกมีเพียงฝั่งเดียว ในช่วง 1–3 ปีแรก ตลาดน้ำยังไม่เป็นที่รู้จักจนกระทั่งโครงการชุมชนท่องเที่ยวยั่งยืน ย่านตลาดน้ำตลิ่งชันโดยคณะโบราณคดี มหาวิทยาลัยศิลปากรได้จัดกิจกรรมประชาสัมพันธ์ตลาดน้ำขึ้นในปี พ.ศ. 2551 ทำให้ตลาดน้ำคลองลัดมะยมมีชื่อเสียง มีนักท่องเที่ยวมากขึ้น ส่งผลให้เจ้าของที่ดินรอบตลาดน้ำเข้ามาพัฒนาที่ดินของตน และสร้างตลาดน้ำขึ้นในปี พ.ศ. 2552–2553 จึงมีการขยับขยายพื้นที่ของตลาดให้มีทั้งสองฝั่งถนน

**พื้นที่**
ตลาดน้ำคลองลัดมะยมมีลักษณะเป็นตลาดน้ำผสมผสานกับตลาดบนบก ซึ่งจะมีทั้งร้านค้าที่ขายสินค้าอยู่บนเรือและภายในอาคารอเนกประสงค์ พื้นที่กว้างขวาง แบ่งออกเป็น 4 โซน มีร้านค้ามากกว่า 600 ร้านค้า สินค้าส่วนใหญ่จะเป็นอาคารคาวและหวานพื้นบ้าน เช่น ปลาเผา อาหารทะเล หมูสเต๊ะ ก๋วยเตี๋ยวเรือ ข้าวราดแกง ขนมจีน ผัดไทย หอยทอด ห่อหมก หมูย่าง ขนมเบื้องญวน ลูกชุบ ขนมถ้วย ขนมกล้วย ขนมใส่ไส้ ไอศกรีม และอีกมากมาย และสินค้าทางการเกษตรปลอดสารพิษจากชาวบ้านในชุมชนและพื้นที่ใกล้เคียง และยังมีแหล่งสันทนาการและแหล่งเรียนรู้โดยรอบ เช่น สวนเจียมตนอยู่ใกล้กับโซน 2 และโซน 3 ที่นี่มีวิถีชีวิตแบบเกษตรพอเพียง และพิพิธภัณฑ์เรือจำลอง 

**การเดินทาง**
การเดินทางด้วยรถสาธารณะ มีรถประจำทางสาย 101 ป้ายสีแดง วิ่งเส้นถนนกาญจนาภิเษก ลงป้ายฝั่งตรงข้ามสมาคมชาวปักษ์ใต้ มีรถสองแถวแดงวิ่งบริการระหว่าง สมาคมชาวปักษ์ใต้–ตลาดน้ำลัดมะยม และมีสองแถวจากท่าเรือวังหลังศิริราช ป้ายเขียนว่าโรงเรียนโพธิสาร สมาคมชาวปักษ์ใต้
ทางรถยนต์จากถนนกาญจนาภิเษกเข้าถนนบางระมาดระยะประมาณ 1 กิโลเมตร จะถึงตลาดน้ำคลองลัดมะยม อีกเส้นทางจากถนนพุทธมณฑล สาย 1 เข้าถนนบางระมาด ตรงไปเรื่อย ๆ ประมาณ 1.5 กิโลเมตร

**อ้างอิง**
คลองลัดมะยม
หมวดหมู่:เขตตลิ่งชัน
สถานีศรีนุช

สถานีศรีนุช (Si Nut station; รหัส: YL13) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์บริเวณใกล้ทางแยกสวนหลวง ในพื้นที่เขตสวนหลวง กรุงเทพมหานคร

**ที่ตั้ง**
สถานีศรีนุชตั้งอยู่บนถนนศรีนครินทร์ ทางทิศใต้ของทางแยกสวนหลวงหรือทางแยกศรีนุช (จุดตัดระหว่างถนนศรีนครินทร์กับถนนอ่อนนุช) ในพื้นที่แขวงอ่อนนุช เขตสวนหลวง กรุงเทพมหานคร

**รายละเอียด**

**รูปแบบ**
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

**ทางเข้า–ออก**
ประกอบด้วยทางขึ้น–ลงปกติ ได้แก่- 1 ร้านฮะหลี ศรีนครินทร์ (ลิฟต์)- 2 เดอะสกาย คลับ แอนด์ เลาจน์ ศรีนครินทร์ (บันไดเลื่อน)- 3 ซอยศรีนครินทร์ 28 (ลิฟต์)- 4 สหกรณ์แท็กซี่จตุรมิตร (บันไดเลื่อน)
จุดรวมพลอยู่ที่ทางออก 2 เดอะสกาย คลับ แอนด์ เลาจน์ ศรีนครินทร์ และทางออก 4 สหกรณ์แท็กซี่จตุรมิตร

**แผนผัง**

**สิ่งอำนวยความสะดวก**
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

**สถานที่ใกล้เคียง**
 วัดขจรศิริ- ตลาดเอี่ยมสมบัติ

**รถโดยสารประจำทาง**

**อ้างอิง**

**แหล่งข้อมูลอื่น**
 โครงการรถไฟฟ้าสายสีเหลือง ช่วงลาดพร้าว-สำโรง  เว็บไซต์อย่างเป็นทางการ
ศรีนุช
หมวดหมู่:สิ่งก่อสร้างตั้งแต่ พ.ศ. 2566
ตลาดน้ำบางน้ำผึ้ง

ตลาดน้ำบางน้ำผึ้ง
บรรยากาศภายในตลาดน้ำบางน้ำผึ้ง
ตลาดน้ำบางน้ำผึ้ง เป็นตลาดน้ำตั้งอยู่ในบางกะเจ้า ตำบลบางน้ำผึ้ง อำเภอพระประแดง จังหวัดสมุทรปราการ เปิดวันเสาร์-อาทิตย์ และวันนักขัตฤกษ์ที่ติดกับวันเสาร์-อาทิตย์ เวลา 08.00–14.00 น.

**ประวัติ**
ตลาดน้ำบางน้ำผึ้งเกิดขึ้นจากแนวคิดขององค์การบริหารส่วนตำบลบางน้ำผึ้งและประชาชนในท้องที่มีความเห็นพ้องต้องกันว่า ต้องการทำตลาดน้ำเพื่อจัดจำหน่ายผลผลิตทางการเกษตร จากความพยายามในการพัฒนาและแก้ไขปัญหาของชุมชนที่พบกับภาวะผลผลิตการเกษตรล้นตลาด ราคาตกต่ำ รายได้ลดลง ส่งผลให้เศรษฐกิจในชุมชนตกต่ำ สำเนาว์ รัศมิทัต นายกองค์การบริหารส่วนตำบลบางน้ำผึ้ง จึงมีแนวคิดในการจัดทำศูนย์จำหน่ายสินค้าเกษตร
เมื่อมีการนำแนวคิดนี้เข้าสู่ที่ประชุมประชาตำบล จากชาวบ้าน 11 หมู่บ้าน ก็ได้รับการตอบรับและขยายกรอบการดำเนินงานให้กว้างขึ้นเป็นลักษณะศูนย์จำหน่ายสินค้าของชุมชน ตลาดน้ำบางน้ำผึ้งจัดตั้งขึ้นเมื่อวันที่ 28 กุมภาพันธ์ พ.ศ. 2547 เปิดเป็นทางการเมื่อวันที่ 6 มีนาคม พ.ศ. 2547

**พื้นที่**
ตลาดน้ำบางน้ำผึ้งประกอบด้วย 2 ส่วน คือ ตลาดน้ำและการท่องเที่ยวแบบเรือนแรม ตลาดน้ำจัดเป็นซุ้มยาวกว่า 2 กิโลเมตร ขนานไปกับคลองสายเล็ก ๆ ที่แตกแขนงมาจากแม่น้ำเจ้าพระยา
พื้นที่จำหน่ายสินค้าในตลาดน้ำบางน้ำผึ้งแบ่งออกเป็น 5 ส่วน ได้แก่ ร้านจำหน่ายสินค้าท้องถิ่น ร้านจำหน่ายสินค้าหนึ่งตำบลหนึ่งผลิตภัณฑ์หรือโอท็อป เรือจำหน่ายสินค้า ร้านจำหน่ายผลไม้ที่มาจากนอกพื้นที่ และร้านจำหน่ายต้นไม้ นอกจากนี้ยังมีกิจกรรมที่หลากหลายทั้งเรือนแรมขี่จักรยานชมธรรมชาติของชุมชน ล่องเรือชมหิ่งห้อย ดนตรีและศิลปะในสวน พายเรือในคลอง การนวดแผนไทย การทำขนมไทย และแหล่งเรียนรู้วิสาหกิจชุมชน การจำหน่ายสินค้าและกิจกรรมที่จัดทำขึ้นล้วนสะท้อนให้เห็นภูมิปัญญา วิถีชีวิตของท้องถิ่นและธรรมชาติ รวมถึงงานเทศกาลประเพณีต่าง ๆ ก็มีจัดขึ้นที่บริเวณตลาดน้ำบางน้ำผึ้ง
ตลาดน้ำจำหน่ายผลิตภัณฑ์และอาหารที่มีชื่อเสียงของชุมชน เช่น แกงบอน ขนมครกหอยทอด ม้าฮ่อ ฝอยเงินทำจากไข่ขาว ผลผลิตของชาวบ้าน เช่น มะม่วง มะพร้าวอ่อน ชมพู่มะเหมี่ยว ไปจนถึงสินค้าโอท็อปจากทั่วสมุทรปราการทั้งอาหารทะเลแปรรูปจนถึงพืชสวนที่นำมาประดิษฐ์เป็นของแต่งบ้าน 

**การเดินทาง**
การเดินทางไปตลาดน้ำบางน้ำผึ้ง ทางรถสาธารณะมีรถยนต์สี่ล้อเล็กรับจ้าง (รถกะป๊อ) จากที่ว่าการอำเภอพระประแดง มายังตลาดน้ำบางน้ำผึ้ง (ขากลับมีต้นสายอยู่ที่วัดบางน้ำผึ้งใน) หากเดินทางข้ามฝั่งแม่น้ำเจ้าพระยามาจากท่าเรือวัดบางนานอก ข้ามฝากมายังวัดบางน้ำผึ้งนอก ต่อด้วยจักรยานยนต์รับจ้างมายังตลาดบางน้ำผึ้ง ส่วนเส้นทางรถส่วนตัวมายังตลาดบางน้ำผึ้งจากทางถนนเพชรหึงษ์ซึ่งเป็นถนนเส้นหลักในบางกะเจ้า ให้เลี้ยวตรงทางเข้าวัดบางน้ำผึ้งใน

**อ้างอิง**
บางน้ำผึ้ง
หมวดหมู่:อำเภอพระประแดง
หมวดหมู่:ตลาดในจังหวัดสมุทรปราการ
สถานีสวนหลวง ร.9

สถานีสวนหลวง ร.9 (Suan Luang Rama IX station; รหัส: YL15) เป็นสถานีรถไฟลอยฟ้าในเส้นทางรถไฟฟ้ามหานคร สายสีเหลือง โดยยกระดับเหนือถนนศรีนครินทร์ในพื้นที่เขตประเวศ กรุงเทพมหานคร

**ที่ตั้ง**
สถานีสวนหลวง ร.9 ตั้งอยู่บนถนนศรีนครินทร์ บริเวณปากซอยศรีนครินทร์ 53 (หวังงาม) ในพื้นที่แขวงหนองบอน เขตประเวศ กรุงเทพมหานคร

**รายละเอียด**

**รูปแบบ**
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

**ทางเข้า–ออก**
ประกอบด้วยทางขึ้น–ลงปกติ ได้แก่- 1 ตลาดนัดรถไฟ ศรีนครินทร์ (บันไดเลื่อน, ลิฟต์); ซีคอนสแควร์ (ทางเชื่อม, เปิดให้บริการ 14 กุมภาพันธ์ พ.ศ. 2568)- 2 พาราไดซ์ เพลส, พาราไดซ์ พาร์ค, สวนหลวง ร.9 (ลิฟต์)- 3 อาคารยงยุทธ ปัญญาสกุลวงศ์, โรงแรมเดอะเวอร์ติเคิล สวีท (บันไดเลื่อน)- 4 ซอยศรีนครินทร์ 42 (ลิฟต์)
จุดรวมพลอยู่ที่ทางออก 2 ศูนย์การค้าพาราไดซ์ เพลส และทางออก 4 บริเวณซอยศรีนครินทร์ 42

**แผนผัง**

**สิ่งอำนวยความสะดวก**
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

**สถานที่ใกล้เคียง**
 สวนหลวง ร.9- หมู่บ้านเสรีวิลล่า- ศูนย์การค้าซีคอนสแควร์ ศรีนครินทร์- ศูนย์การค้าพาราไดซ์ เพลส ศรีนครินทร์- ศูนย์การค้าพาราไดซ์ พาร์ค ศรีนครินทร์- ตลาดนัดรถไฟ ศรีนครินทร์

**รถโดยสารประจำทาง**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**
 รถ ขสมก. สาย 145, 145 เสริม, 206- รถเอกชนร่วมบริการ สาย 133, 1013 เสริม, 3-21 (207), R26E- รถสองแถว สาย 1013 (2), 1013 (4), 1013 (5), 1013 (9), 1013 (11)

**อ้างอิง**

**แหล่งข้อมูลอื่น**
 โครงการรถไฟฟ้าสายสีเหลือง ช่วงลาดพร้าว-สำโรง  เว็บไซต์อย่างเป็นทางการ
สวนหลวง ร.9
หมวดหมู่:สถานีขนส่งผู้โดยสารในเขตประเวศ
สหราชอาณาจักร (แก้ความกำกวม)

สหราชอาณาจักร อาจหมายถึง:- สหราชอาณาจักรบริเตนใหญ่และไอร์แลนด์เหนือ เป็นชื่ออย่างเป็นทางการของสหราชอาณาจักรตั้งแต่ปี พ.ศ. 2470- สหราชอาณาจักรบริเตนใหญ่และไอร์แลนด์ สหราชอาณาจักรระหว่าง พ.ศ. 2344 ถึง พ.ศ. 2465- สหราชอาณาจักรโปรตุเกส บราซิล และแอลการ์ฟ เป็นราชาธิปไตยที่ประกอบด้วยโปรตุเกส บราซิล และอัลการ์ฟ ค.ศ. 1815 และ 1822- สหราชอาณาจักรเนเธอร์แลนด์ เป็นชื่ออย่างไม่เป็นทางการของราชอาณาจักรเนเธอร์แลนด์ระหว่างปี ค.ศ. 1815 ถึง ค.ศ. 1839- สหราชอาณาจักรสวีเดนและนอร์เวย์ สหภาพการเมืองระหว่าง พ.ศ. 2357 ถึง พ.ศ. 2448- สหราชอาณาจักรเดนมาร์ก- สหราชอาณาจักรเดนมาร์กและนอร์เวย์- สหราชอาณาจักรโปแลนด์- สหราชอาณาจักรลิเบีย
สถานีกลันตัน

สถานีกลันตัน (Kalantan station; รหัส: YL12) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์บริเวณเชิงสะพานข้ามคลองโคกวัด ในพื้นที่เขตสวนหลวง กรุงเทพมหานคร

**ชื่อสถานี**
ชื่อสถานีกลันตันเป็นที่ถกเถียงในโลกออนไลน์ช่วงเดือนมิถุนายน พ.ศ. 2565 เนื่องจากชื่อสถานีพ้องกันกับชื่อรัฐกลันตันในประเทศมาเลเซีย ทำให้ผู้ใช้อินเทอร์เน็ตบางส่วนออกความเห็นว่าไม่เหมาะสม อย่างไรก็ตาม ชื่อ "กลันตัน" เป็นชื่อที่เกี่ยวข้องกับชุมชนท้องถิ่นเนื่องจากในรัชสมัยพระบาทสมเด็จพระนั่งเกล้าเจ้าอยู่หัวได้มีการขุดคลองเชื่อมจากคลองแสนแสบไปยังคลองพระโขนงเพื่อไปรบกับญวน โดยใช้แรงงานจากมลายูและกลันตัน คลองเชื่อมดังกล่าวจึงได้ชื่อว่า "คลองกลันตัน" ซึ่งต่อมาชื่อเรียกคลองดังกล่าวสั้นลงเหลือเพียง "คลองตัน" ซึ่งเป็นย่านที่รู้จักกันในปัจจุบัน ชื่อคลองกลันตันยังคงปรากฏในพื้นที่ใกล้เคียง เช่น โรงเรียนคลองกลันตัน (มีสุวรรณอนุสรณ์) ซึ่งเป็นโรงเรียนในสังกัดสำนักงานเขตสวนหลวง เป็นต้น

**ที่ตั้ง**
สถานีกลันตันตั้งอยู่เหนือถนนศรีนครินทร์ บริเวณเชิงสะพานข้ามคลองโคกวัด ในพื้นที่แขวงพัฒนาการ เขตสวนหลวง กรุงเทพมหานคร

**รายละเอียด**

**รูปแบบ**
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

**ทางเข้า–ออก**
ประกอบด้วยทางขึ้น–ลงปกติ ได้แก่- 1 ศูนย์การค้าธัญญาพาร์ค (บันไดเลื่อน, ลิฟต์)- 2 สะพานข้ามคลองโคกวัด (ฝั่งขาออก) (ลิฟต์)- 3 สะพานข้ามคลองโคกวัด (ฝั่งขาเข้า) (ลิฟต์)- 4 ศูนย์บริการรถยนต์ออโต้วิลล่า (บันไดเลื่อน)
จุดรวมพลอยู่ที่ทางออก 2 บริเวณสะพานข้ามคลองโคกวัด (ฝั่งขาออก) และทางออก 4 ศูนย์บริการรถยนต์ออโต้วิลล่า

**แผนผัง**

**สิ่งอำนวยความสะดวก**
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

**เวลาให้บริการ**

**สถานที่ใกล้เคียง**
 ศูนย์การค้าธัญญาพาร์ค ศรีนครินทร์- อาคารโมเดิร์นฟอร์ม

**รถโดยสารประจำทาง**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**
 รถ ขสมก. สาย 11, 11 ปอ., 145, 145 เสริม, 206, 519- รถเอกชนร่วมบริการ สาย 133, 3-21 (207), R26E- รถสองแถว สาย 1013 (11)

**อ้างอิง**

**แหล่งข้อมูลอื่น**
 โครงการรถไฟฟ้าสายสีเหลือง ช่วงลาดพร้าว-สำโรง  เว็บไซต์อย่างเป็นทางการ
กลันตัน
กลันตัน
หมวดหมู่:สิ่งก่อสร้างตั้งแต่ พ.ศ. 2566
หมวดหมู่:ข้อโต้เถียงในประเทศไทย
สฺวีโจว

สฺวีโจว (徐州) หรือในสมัยโบราณเรียกว่า เผิงเฉิง (彭城)  เป็นเมืองใหญ่ในทางตะวันตกเฉียงเหนือของมณฑลเจียงซู สาธารณรัฐประชาชนจีน จากการสำรวจสำมะโนปี 2010 เมืองนี้มีประชากร 8,577,225 คน โดยอาศัยอยู่ในตัวเมือง 2,623,066 คน เป็นศูนย์กลางการคมนาคมของประเทศ และเป็นเมืองหน้าด่านที่สำคัญในภูมิภาคจีนตะวันออก สฺวีโจวเป็นเมืองศูนย์กลางของเขตเศรษฐกิจหฺวายไห่ (淮海经济区) และศูนย์กลางของเขตมหานครสฺวีโจว สฺวีโจวเป็นเมืองจุดเชื่อมต่อที่สำคัญของโครงการหนึ่งแถบหนึ่งเส้นทางของประเทศ และเป็นศูนย์กลางพลังงานใหม่ระดับนานาชาติ สฺวีโจวได้รับรางวัลชนะเลิศ เช่น เมืองพลเมืองดีแห่งชาติ (全国文明城市) และ Habitat Scroll of Honour award ของสหประชาชาติ
เมืองนี้ได้รับการกำหนดให้เป็นเมืองประวัติศาสตร์และวัฒนธรรมที่มีชื่อเสียงระดับชาติ (国家历史文化名城) มาตั้งแต่ปี 1986 ในด้านวัตถุโบราณ โดยเฉพาะอย่างยิ่งกองทัพดินเผา สุสาน และประติมากรรมรูปนูนในสมัยราชวงศ์ฮั่น
สฺวีโจวเป็นเมืองหนึ่งในบรรดา 500 เมืองที่มีผลการวิจัยทางวิทยาศาสตร์มากที่สุดในโลก จัดอันดับตาม Nature Index อีกทั้งเมืองนี้ยังเป็นที่ตั้งของมหาวิทยาลัยเหมืองแร่และเทคโนโลยีแห่งประเทศจีน ซึ่งเป็นมหาวิทยาลัยสำคัญระดับประเทศเพียงแห่งเดียวภายใต้โครงการ 211 ในนครสฺวีโจว และมหาวิทยาลัยวิจัยของรัฐที่สำคัญอื่น ๆ เช่น มหาวิทยาลัยครูเจียงซู วิทยาลัยการแพทย์สฺวีโจว และสถาบันเทคโนโลยีสฺวีโจว

**เขตการปกครอง**

**เขตการปกครองในปัจจุบัน**
นครระดับจังหวัดสฺวีโจวแบ่งออกเป็น 10 เขตการปกครองระดับอำเภอ ได้แก่ 5 เขต, 2 นครระดับอำเภอ และ 2 อำเภอ และแบ่งย่อยอีกเป็น 161 เขตการปกครองระดับตำบล ได้แก่ 63 แขวง และ 98 เมือง

**ดูเพิ่ม**
 ยุทธการที่สฺวีโจว- รายชื่อนครในประเทศจีนเรียงตามจำนวนประชากร- ภาษาถิ่นสฺวีโจว

**อ้างอิง**

**บรรณานุกรม**
 url-status=dead- url-status=dead- isbn=978-0-521-24327-8- isbn=978-0-521-21446-9- isbn=978-0-521-24332-2- isbn=978-0-521-24333-9- isbn=978-0-521-23541-9- isbn=978-7-516-16418-1

**แหล่งข้อมูลอื่น**
  เว็บไซต์เทศบาลนครสฺวีโจว date=2012-08-05  (ในอักษรจีนตัวย่อ)-  Xuzhou city guide with open directory (Jiangsu.NET)

หมวดหมู่:นครในมณฑลเจียงซู
หมวดหมู่:เขตการปกครองระดับจังหวัดของมณฑลเจียงซู
เว็บ3

เว็บ3 (Web3) และมีการเรียกในชื่อ เว็บ 3.0 เป็นการเรียกแนวคิดของอินเทอร์เน็ตที่เน้นการทำงานแบบไม่รวมศูนย์บนพื้นฐานของเทคโนโลยีเพียร์-ทู-เพียร์ ตัวอย่างการใช้งานที่เห็นในปัจจุบันเช่นบล็อกเชน และการเงินแบบไม่รวมศูนย์ ชื่อเรียกของ เว็บ3 เรียกต่อมาจาก เว็บ 1.0 และ เว็บ 2.0 ที่กล่าวถึงยุคของอินเทอร์เน็ตที่มีการปรับเปลี่ยนการใช้งานตั้งแต่อดีตจนถึงปัจจุบัน
เว็บ 1.0 กล่าวถึงในช่วงปี 2534-2547 ที่เว็บไซต์เน้นการให้บริการข้อมูล ที่ข้อมูลถูกดึงมาจากไฟล์บนเซิร์ฟเวอร์แทนที่ข้อมูลจากฐานข้อมูล การแสดงผลจะเป็นแบบข้อมูลที่นิ่งไม่มีการเปลี่ยนแปลง เว็บ 2.0 อยู่บนพื้นฐานของการทำเว็บไซต์ในลักษณะของแพลตฟอร์ม โดยข้อมูลบนเว็บไซต์มีการปรับเปลี่ยนตลอดเวลา ข้อมูลส่วนใหญ่บนเว็บไซต์เกิดจากผู้ใช้งานที่เป็นผู้สร้างเนื้อหาทั้งในรูปแบบสื่อสังคมออนไลน์ บล็อก รูปภาพ วิดีโอ บริหารจัดการในรูปแบบของเว็บแอปพลิเคชัน เว็บ3 อยู่บนพื้นฐานการกระจายการบริหารจัดการข้อมูลบนพื้นฐานเทคโนโลยีบล็อกเชนซึ่งจะแตกต่างจาก เว็บ 2.0 ที่การบริหารจัดการข้อมูลอยู่ที่บริษัทที่ให้บริการแพลตฟอร์มต่างๆ 
ในปี 2557 คำว่า "เว็บ3" (Web3) ถูกเรียกโดย วิตาลิก บูเตอริน ผู้ก่อตั้งอีเธอร์เรียมและ กาวิน วูดผู้ก่อตั้งโพลคาดอต กล่าวถึงเว็บไซต์เน้นในเรื่องของการใช้อินเทอร์เน็ตแบบไม่รวมศูนย์ ที่เป็นที่นิยมจากการใช้งานของคริปโทเคอร์เรนซี เว็บ3 แตกต่างจาก เว็บ 3.0 ที่นิยามโดย ทิม เบอร์เนิร์ส-ลี ในแนวคิดเรื่องเว็บเชิงความหมาย ที่ทำให้เข้าใจผิดกันได้ง่ายจากนิยามของเว็บ3 และเว็บ 3.0

**อ้างอิง**
หมวดหมู่:บล็อกเชน
หมวดหมู่:อินเทอร์เน็ต
มอดูล:Infobox road/abbrev

-- Temporary migration module for abbreviations
local p = {}
local getArgs = require('Module:Arguments').getArgs -- Import module function to work with passed arguments
local parserModule = require "Module:Road data/parser" -- DEPLOY: Switch to main module
local parser = parserModule.parser
function p._abbr(args)
	return parser(args, 'abbr')
end
function p.abbr(frame)
	local args = getArgs(frame)
	return p._abbr(args)
end
return p
มอดูล:Road data/strings/ASIA

-- Asia
local ASIA = {}

ASIA.AH = {
	shield = "Tabliczka AH%route%.svg",
	name = "Asian Highway %route%",
	link = "AH%route%",
	abbr = "AH%route%",
	color = "ASIA",
	nbrowse = "ทางหลวงสายเอเชีย"
}

return ASIA
โรงพยาบาลสมเด็จพระนางเจ้าสิริกิติ์

โรงพยาบาลสมเด็จพระนางเจ้าสิริกิติ์ ( Somdech Phra Nangchao Sirikit Hospital) เป็นโรงพยาบาลระดับตติยภูมิ ที่ตั้งอยู่ในอำเภอสัตหีบ จังหวัดชลบุรี ประเทศไทย เป็นโรงพยาบาลของกองทัพเรือ สังกัดกรมแพทย์ทหารเรือ โดยให้บริการสุขภาพแก่กำลังพลทหารเรือและครอบครัวกองทัพเรือ และยังให้บริการสำหรับประชาชนทั่วไป สนับสนุนภารกิจของกองทัพเรือ มีการฝึกอบรมบุคลากรและการวิจัยทางการแพทย์ โดยมีศูนย์แพทยศาสตรศึกษา ซึ่งได้มีการจัดอบรมโครงการอบรมแพทย์เพิ่มพูนทักษะ มีโครงการอบรมแพทย์ฝึกหัด และเข้าร่วมโครงการผลิตแพทย์เพิ่มแห่งประเทศไทย ที่จัดอบรมนักศึกษาแพทย์ให้แก่คณะแพทยศาสตร์ มหาวิทยาลัยบูรพาและสอนอบรมนักศึกษาแพทย์ ชั้นปีที่ 6 วิทยาลัยแพทยศาสตร์พระมงกุฎเกล้า

**ประวัติ**
ภาพอาคารแบบพาโนรามา 
โรงพยาบาลสมเด็จพระนางเจ้าสิริกิติ์ได้ก่อสร้างขึ้นตามการเพิ่มขึ้นของการใช้งานของโรงพยาบาลอาภากรเกียรติวงศ์ ฐานทัพเรือสัตหีบ เนื่องจากกองทัพเรือได้รับอนุมัติจากกระทรวงกลาโหมให้ขยายและจัดตั้งหน่วยกำลังรบหน่วยสนับสนุนและหน่วยการศึกษาขึ้น ในพื้นที่สัตหีบ จึงทำให้ข้าราชการ, ลูกจ้าง และครอบครัวของทหารเรือมีจำนวนเพิ่มมากขึ้น ประกอบกับรัฐบาลมีนโยบายให้จัดตั้งเขตนิคมอุตสาหกรรมชายฝั่งทะเลด้านตะวันออกโรงงานอุตสาหกรรมเกิดขึ้นมากมาย นอกจากนี้ยังได้ปรับปรุงท่าอากาศยานนานาชาติอู่ตะเภา (ระยอง–พัทยา) ให้เป็นสนามบินพาณิชย์ ทำให้มีประชาชนเข้ามาประกอบอาชีพในพื้นที่นี้เป็นจำนวนมาก ทางกองทัพเรือมีความเห็นว่าน่าจะสร้างโรงพยาบาลแห่งใหม่ในพื้นที่สัตหีบ
ครั้นใน พ.ศ. 2535 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระเจริญพระชนมายุครบ 60 พรรษา กองทัพเรือและกระทรวงสาธารณสุข ได้มีความเห็นร่วมกันในการที่จะเทิดพระเกียรติพระองค์ท่าน ด้วยการจัดตั้งโรงพยาบาลขนาด 1,000 เตียง ขึ้นบนเนื้อที่กว่า 400 ไร่ บริเวณแยกกิโลเมตรที่ 10 ตำบลพลูตาหลวง อำเภอสัตหีบ จังหวัดชลบุรี โดยได้รับการสนับสนุนการก่อสร้างโรงพยาบาล จากศาสตราจารย์นายแพทย์วิทูร แสงสิงแก้ว ปลัดกระทรวงสาธารณสุขในขณะนั้น ต่อมา ได้กราบบังคมทูลเชิญสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาทรงประกอบพิธีวางศิลาฤกษ์ เมื่อวันที่ 18 สิงหาคม พ.ศ. 2535 และพระองค์ได้ทรงพระกรุณาโปรดเกล้าโปรดกระหม่อม พระราชทานนามของโรงพยาบาลว่า "โรงพยาบาลสมเด็จพระนางเจ้าสิริกิติ์" อันเป็นโรงพยาบาลในสังกัด กรมแพทย์ทหารเรือ ซึ่งการก่อสร้างได้เสร็จสมบูรณ์เมื่อวันที่ 20 พฤศจิกายน พ.ศ. 2538 และเริ่มเปิดให้บริการอย่างไม่เป็นทางการเมื่อวันที่ 15 พฤศจิกายน พ.ศ. 2539 ต่อมา เมื่อวันที่ 22 สิงหาคม พ.ศ. 2540 พระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร) ได้เสด็จพระราชดำเนินแทนพระองค์มาทรงประกอบพิธีเปิดโรงพยาบาลอย่างเป็นทางการ กองทัพเรือจึงได้อนุมัติให้วันที่ 22 สิงหาคม พ.ศ. 2540 เป็น "วันสถาปนาโรงพยาบาล"

**ดูเพิ่ม**
 บริการสุขภาพในประเทศไทย- โรงพยาบาลในประเทศไทย

**อ้างอิง**

**แหล่งข้อมูลอื่น**
 srkhospital
สมเด็จพระนางเจ้าสิริกิติ์
สมเด็จพระนางเจ้าสิริกิติ์
สมเด็จพระนางเจ้าสิริกิติ์
หมวดหมู่:สิ่งก่อสร้างในอำเภอสัตหีบ
หมวดหมู่:สถานที่ที่ตั้งชื่อตามพระนามของสมเด็จพระนางเจ้าสิริกิติ์ฯ พระบรมราชชนนีพันปีหลวง
เหงียน ทุก ถวี่ เตียน

เหงียน ทุก ถวี่ เตียน (อักษรเวียดนามตัวเต็ม: 阮束垂仙, อักษรเวียดนามสมัยใหม่: Nguyễn Thúc Thùy Tiên (มักทับศัพท์ผิดว่า เหงียน ตุ๊ก ถวี่ เถียน); เกิดวันที่ 12 สิงหาคม พ.ศ. 2541) เป็นนางแบบและนางงามชาวเวียดนาม ได้รับตำแหน่งมิสแกรนด์เวียดนาม 2021 และเป็นตัวแทนประเทศเวียดนามในการประกวดเวทีมิสแกรนด์อินเตอร์เนชันแนล 2021 ณ ประเทศประเทศไทย โดยเธอเป็นผู้ชนะเลิศคนที่ 9 ของการประกวดมิสแกรนด์อินเตอร์เนชันแนล

**ประวัติ**
เหงียน ทุก ถวี่ เตียนเกิดเมื่อวันที่ 12 สิงหาคม พ.ศ. 2541 ที่นครโฮจิมินห์ ประเทศเวียดนาม เธอเรียนที่คณะภาษาฝรั่งเศสที่มหาวิทยาลัยสังคมศาสตร์และมนุษยศาสตร์

**การประกวด**
ใน พ.ศ. 2560 เหงียน ทุก ถวี่ เตียนได้เข้าร่วมการประกวดนางงามเวียดนามใต้และกลายเป็นรองชนะเลิศอันดับ 1 ใน พ.ศ. 2561 เธอได้เข้าแข่งขันมิสเวียดนามและเข้ารอบ 5 คนสุดท้าย และได้รับการแต่งตั้งให้เป็นตัวแทนของประเทศเวียดนามในการประกวดนางงามนานาชาติ 2018 ที่โตเกียว ประเทศญี่ปุ่น
ต่อมาถวี่ เตียนได้รับแต่งตั้งให้เป็นมิสแกรนด์เวียดนาม 2021 เมื่อวันที่ 13 สิงหาคม พ.ศ. 2564 และได้สวมมงกุฎอย่างเป็นทางการในวันที่ 16 พฤศจิกายน และในคืนวันที่ 4 ธันวาคม พ.ศ. 2564 ถวี่ เตียนได้ชนะการแข่งขันและครองตำแหน่งมิสแกรนด์อินเตอร์เนชันแนล 2021 ที่กรุงเทพมหานคร ประเทศไทย เธอเป็นนางงามจากเวียดนามคนแรกที่สามารถคว้ามงกุฎการประกวดมิสแกรนด์อินเตอร์เนชันแนล
ประเทศที่ได้ไปปฏิบัติหน้าที่ - ไทย- เวียดนาม- เปรู- เอกวาดอร์- โคลอมเบีย- สเปน- แองโกลา- สหราชอาณาจักร- โปรตุเกส- โรมาเนีย- มาเลเซีย- อินเดีย- อินโดนีเซีย

**อ้างอิง**

**แหล่งข้อมูลอื่น**
 Miss Grand International Hall of Fame
*NguyenThucThuyTien
*tienng12
*missgrand2021.thuytien
*c=UCo4A8q2mpXuumqdaI-oD3Cw
หมวดหมู่:นางงาม
หมวดหมู่:นางแบบเวียดนาม
หมวดหมู่:ผู้ชนะการประกวดมิสแกรนด์อินเตอร์เนชันแนล
หมวดหมู่:ผู้ชนะการประกวดนางงาม
หมวดหมู่:บุคคลจากโฮจิมินห์ซิตี
หมี่กรอบ

หมี่กรอบ หรือ หมี่กรอบเสวยสวรรค์ เป็นอาหารไทยที่ทำจากเส้นหมี่และซอสที่มีรสหวานเป็นหลัก แต่สามารถปรับสมดุลด้วยรสเปรี้ยว ซึ่งโดยปกติจะใช้มะนาว รสเปรี้ยวที่เด่นชัดในจานนี้มักมาจากเปลือกของสกุลส้มของไทยที่เรียกว่าส้มซ่า
หมี่กรอบมีตำนานเล่าขานว่า เมื่อสมัยพระบาทสมเด็จพระจุลจอมเกล้าเจ้าอยู่หัวเสด็จเยี่ยมราษฎรโดยเรือบริเวณตลาดพลู และได้กลิ่นเส้นหมี่ที่ชาวจีนไหหลำผัดในครั้งนั้นชื่อ จีนหลี จึงทรงแวะที่ท่าน้ำตลาดพลูเพื่อเสวยหมี่กรอบ และทรงชมว่าอร่อย ทำให้จานนี้ได้รับชื่ออื่นว่า หมี่กรอบ ร.5
มีร้านหมี่กรอบที่มีชื่อเสียงอยู่สองร้านในกรุงเทพมหานคร ได้แก่ ตลาดพลูฝั่งธนบุรี และฝั่งพระนครบริเวณใกล้เสาชิงช้าและศาลาว่าการกรุงเทพมหานคร โดยทั้งสองร้านเป็นสูตรเก่าที่มีในสมัยรัชกาลที่ 5

**อ้างอิง**
หมวดหมู่:อาหารไทย
หมวดหมู่:อาหารจากเส้นของไทย
หมวดหมู่:ก๋วยเตี๋ยว
หมวดหมู่:อาหารจากเส้นผัด
รถบรรทุกตำรวจ

รถบรรทุกตำรวจ (Police truck) เป็นพาหนะเครื่องยนต์ขนาดใหญ่ (ดูเพิ่มเติม รถบรรทุก) เพื่อใช้ในกิจการตำรวจและหน่วยงานการบังคับใช้กฏหมาย
รถบรรทุกตำรวจ รวมถึงกระบะตำรวจด้วย ซึ่งนำไปใช้แบบอเนกประสงค์ พาหนะรุ่นขับเคลื่อนสี่ล้ออาจใช้สำหรับการลาดตระเวนในพื้นที่นอกทางหลัก อย่างภูเขา ป่าไม้ พื้นที่น้ำท่วม ชายฝั่ง และชายหาดเป็นอาทิ และสามารถใช้ในการเคลื่อนพลหน่วยอาวุธและยุทธวิธีพิเศษ (SWAT) และมักมีอุปกรณ์เสริมเพื่อใช้ในการคุมขังและขนส่งผู้ต้องสงสัยจำนวนน้อยราย ซึ่งรถตำรวจบรรทุกขนาดเล็กหรือขนาดกลางมักมีปัญหาการหลบหลีกหนี
รถบรรทุกตำรวจต่อเติมส่วนมากจะใช้ในการเคลื่อนย้ายพาหนะทางอากาศอย่างเฮลิคอปเตอร์ตำรวจหรือรถขนส่งบุคคลหุ้มเกราะ และยังใช้สำหรับการทำลายล้างวัตถุระเบิดอีกด้วย ในประเทศไทย รถบรรทุกตำรวจมักใช้เป็นรถกระบะสำหรับสายตรวจ หรือแบบมีหลังคาสำหรับใช้เป็นรถคุมขังขนส่งนักโทษ

**อ้างอิง**
หมวดหมู่:ยานพาหนะตำรวจ
หมวดหมู่:รถกระบะ
หมวดหมู่:รถบรรทุก
ตำบลแฮแซนลู

แฮแซนลู (حسنلو) เป็นตำบลในอำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน แบ่งออกเป็น 20 หมู่บ้าน จากสำมะโน พ.ศ. 2549 ตำบลนี้มีประชากร 5,184 คนใน 1,165 ครัวเรือน

**อ้างอิง**
หมวดหมู่:ตำบลในจังหวัดอาเซอร์ไบจานตะวันตก
หมวดหมู่:เทศมณฑลแนแฆเด
สถานีบางกะปิ

สถานีบางกะปิ (Bang Kapi station; รหัส: YL08) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนลาดพร้าวในพื้นที่เขตบางกะปิ กรุงเทพมหานคร

**ที่ตั้ง**
สถานีบางกะปิตั้งอยู่เหนือถนนลาดพร้าว บริเวณหน้าปากซอยลาดพร้าว 115 ในพื้นที่แขวงคลองจั่น เขตบางกะปิ กรุงเทพมหานคร

**รายละเอียด**

**สีสัญลักษณ์**
ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง

**รูปแบบ**
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง

**ทางเข้า–ออก**
ประกอบด้วยทางขึ้น–ลงปกติ ได้แก่- 1 ซอยลาดพร้าว 113- 2 ซอยลาดพร้าว 115 (บันไดเลื่อน, ลิฟต์)- 3 แม็คโคร บางกะปิ, ตะวันนา, เอ็มไลฟ์สโตร์ เดอะมอลล์ บางกะปิ (สะพานเชื่อม) saen saep ท่าเอ็มไลฟ์สโตร์บางกะปิ (บันไดเลื่อน, ลิฟต์)- 4 ซอยลาดพร้าว 142 (ลิฟต์)

**แผนผัง**

**สถานที่ใกล้เคียง**
 เอ็มไลฟ์สโตร์ บางกะปิ- โลตัส บางกะปิ 
** เมเจอร์ ซีนีเพล็กซ์ สาขาโลตัส บางกะปิ- ตะวันนา- แม็คโคร บางกะปิ

**รถโดยสารประจำทาง**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**

**อ้างอิง**
บางกะปิ
บางกะปิ
หมวดหมู่:สิ่งก่อสร้างตั้งแต่ พ.ศ. 2566
อัตเลติโกเดมาดริดในฤดูกาล 2021–22

ฤดูกาล 2021–22 เป็นฤดูกาลที่ 115 ของ อัตเลติโกเดมาดริด และเป็นฤดูกาลที่ 20 ติดต่อกันใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์ และ ยูฟ่าแชมเปียนส์ลีก.

**ผู้เล่น**

**ผู้เล่นชุดแรก**


**ทีมสำรอง**

**ปล่อยยืมตัว**

**การแข่งขัน**

**ภาพรวม**

**ลาลิกา**

**ตารางคะแนน**

**ผลงานโดยรวม**

**ผลงานในแต่ละนัด**

**แมตช์**
โปรแกรมการแข่งขันลีกจะประกาศไว้เมื่อวันที่ 30 มิถุนายน ค.ศ. 2021.

**โกปาเดลเรย์**

**ซูเปร์โกปาเดเอสปัญญา**

**ยูฟ่าแชมเปียนส์ลีก**

**รอบแบ่งกลุ่ม**
การจับสลากรอบแบ่งกลุ่มจะจัดขึ้นในวันที่ 26 สิงหาคม ค.ศ. 2021.

**รอบแพ้คัดออก**

**=รอบ 16 ทีมสุดท้าย=**
การจับสลากสำหรับรอบ 16 ทีมสุดท้ายจะจัดขึ้นในวันที่ 13 ธันวาคม ค.ศ. 2021.

**=รอบก่อนรองชนะเลิศ=**
การจับสลากสำหรับรอบก่อนรองชนะเลิศจะจัดขึ้นในวันที่ 18 มีนาคม ค.ศ. 2022.

**สถิติ**

**ผู้ทำประตู**

**หมายเหตุ**

**อ้างอิง**
หมวดหมู่:ลาลิกา
อัตเลติโกเดมาดริด
อัตเลติโกเดมาดริด
หมวดหมู่:อำเภอของประเทศอินโดนีเซีย

หมวดหมู่:หน่วยการบริหารของประเทศอินโดนีเซีย
หมวดหมู่:อำเภอแบ่งตามประเทศ
อินโดนีเซีย
หมวดหมู่:นครในมณฑลเจียงซู

นครใน มณฑลเจียงซู มณฑลทางตะวันออกของประเทศจีน
เจียงซู
หมวดหมู่:ภูมิศาสตร์ของมณฑลเจียงซู
พะล็อก

พะล็อก เป็นกลุ่มชาติพันธุ์ขนาดเล็กกลุ่มหนึ่ง อาศัยอยู่ที่บ้านเมืองก๊ะ ตำบลสะลวง อำเภอแม่ริม จังหวัดเชียงใหม่ ปรากฏในงานวิจัยของ Gebhard Flatz (พ.ศ. 2513) ระบุว่ามีชาติพันธุ์เรียกตนเองว่า พะล็อก (Phalok) อาศัยอยู่ที่บ้านปางไฮ บ้านคา และบ้านลัก แต่หลังจากนั้นเป็นต้นมาก็ไม่มีงานวิจัยกล่าวถึงชาติพันธุ์นี้อีก และในเวลาต่อมา ลูกหลานของพวกเขาละทิ้งภาษาของตน อาหารประจำกลุ่ม การสร้างบ้านแบบดั้งเดิม และเรียกแทนตนเองว่า ลัวะ ไปพร้อม ๆ กับการสมรสข้ามกลุ่มกับชาวยวน ขมุ หรือลัวะ ปัจจุบันชาวพะล็อกอาศัยอยู่ที่บ้านเมืองก๊ะ มีเพียงผู้อาวุโสในหมู่บ้านที่มีอายุราว 50–80 ปี ที่ทราบว่าตนเองเป็นชาวพะล็อก ส่วนชาวบ้านที่อายุน้อยกว่านี้จะคิดว่าตนเองเป็นลัวะ ครั้น พ.ศ. 2562 ศูนย์มานุษยวิทยาสิรินธร ให้ข้อมูลว่าการระบุตัวตนว่าเป็น พะล็อก นั้นเป็นการเข้าใจผิด โดยคำดังกล่าวมีไว้ใช้เรียกเด็กน้อย ไม่ได้ใช้เรียกตนเองแต่อย่างใด
ชาวพะล็อกนับถือศาสนาพุทธปะปนกับการนับถือผี พวกเขาเคยนับถือผีปู่แสะย่าแสะ นับถือผีบรรพบุรุษเรียกว่า จ๊ะพะล็อก นับถือผีเสื้อบ้านเรียกว่า ผีเจ้านาย และเคารพขุนหลวงวิลังคะ เช่นเดียวกับชาวลัวะ แต่หลังการอพยพเข้ามาของชาวยวนและการสร้างวัดในชุมชนเมื่อ พ.ศ. 2502 ทำให้ชาวพะล็อกนับถือศาสนาพุทธอย่างชัดเจนขึ้นกว่าเก่าก่อน ส่วนความเชื่อเรื่องผีก็ค่อย ๆ ลดน้อยลงไป
ปัจจุบันไม่มีชาวพะล็อกคนใดพูดภาษาพะล็อกเป็นประโยคได้อีกต่อไป จำได้เฉพาะคำบางคำเท่านั้น ใน พ.ศ. 2556 มีชาวพะล็อกเพียงสองคนที่พูดเป็นประโยคได้ คือศรี ดอยคำ (87 ปี) กับนวล ดอยคำ (86 ปี) คนแรกความจำเสื่อม และทั้งสองสุขภาพไม่ดีแล้ว ใน พ.ศ. 2562 ยูเนสโกได้จัดให้ภาษาพะล็อกเป็นภาษาสูญแล้ว (Extinct) คือเป็นภาษาที่ไม่มีคนพูดได้อีกแล้ว

**อ้างอิง**
หมวดหมู่:กลุ่มชาติพันธุ์ในประเทศไทย
หมวดหมู่:นครในมณฑลกวางตุ้ง

นครในมณฑลกวางตุ้ง มณฑลทางตอนใต้ของจีน มีดังนี้
กวางตุ้ง
หมวดหมู่:ภูมิศาสตร์มณฑลกวางตุ้ง
ฝูงแผ่นดินไหวในหมู่เกาะโทการะ พ.ศ. 2564

ฝูงแผ่นดินไหวในหมู่เกาะโทการะ พ.ศ. 2564 (Tokara Rettō Gunpatsu Jishin) เป็นฝูงแผ่นดินไหว (earthquake swarm) ที่เกิดขึ้นอย่างต่อเนื่องบริเวณหมู่เกาะโทการะ จังหวัดคาโงชิมะ ตั้งแต่วันที่ 9 เมษายน พ.ศ. 2564 ฝูงแผ่นดินไหวเกิดขึ้นอย่างเห็นได้ชัดอีกครั้งตั้งแต่วันที่ 4 ธันวาคม 2564 จนถึงวันที่ 9 ธันวาคม 2564 จากวันแรกที่เกิดฝูงแผ่นดินไหวขึ้นจวบจนวันที่ 7 ในเดือนเดียวกันเกิดแผ่นดินไหวขึ้นมากกว่า 430 ครั้ง ในวันที่ 9 ธันวาคม 2564 ได้เกิดแผ่นดินไหวขนาด 6.0 แมกนิจูด ชินโดะ 5+
จากแผ่นดินไหวที่เกิดขึ้น กรมอุตุนิยมวิทยาไม่ได้มีการออกประกาศเตือนภัยคลื่นสึนามิแต่อย่างใด นักวิชาการหลายรายได้ให้ความเห็นว่าฝูงแผ่นดินไหวที่เกิดขึ้นน้ันเกี่ยวข้องกับแอ่งนังไกบนแผ่นทะเลฟิลิปปินที่กำลังมุดตัวและการปะทุของภูเขาไฟซูวาโนเซจิมะในอดีต

**ภาพรวม**
ในทะเลใกล้หมู่เกาะโทการะ เหตุการณ์การเกิดแผ่นดินไหวเริ่มต้นประมาณวันที่ 9 เมษายน ค.ศ. 2021 และพบความรุนแรงของแผ่นดินไหวสูงสุด 4 (ชินโดะ) กิจกรรมการเกิดแผ่นดินไหวเริ่มลดลงในช่วงปลายเดือนเมษายนของปีเดียวกัน และในเดือนพฤษภาคมไม่มีการยืนยันกลุ่มแผ่นดินไหวสําคัญแต่อย่างใด กระทั่งเกิดแผ่นดินไหวต่อเนื่องอีกครั้งใน วันที่ 4 ธันวาคม ค.ศ. 2021 เวลาประมาณ 11.00 น. พบแผ่นดินไหวที่สามารถรู้สึกได้ 295 ครั้ง และรวมถึงแผ่นดินไหวที่ไม่สามารถรู้สึกได้มากกว่า 1,500 ครั้ง ตั้งแต่วันที่ 4 ถึง 14 ธันวาคม ค.ศ. 2021
เมื่อวันที่ 9 ธันวาคม ค.ศ. 2021 เกิดแผ่นดินไหวขนาด 6.1 (ความรุนแรงสูงสุด 5+) ทำให้เป็นแผ่นดินไหวที่ใหญ่ที่สุดในฝูงแผ่นดินไหวครั้งนี้  และเป็นแผ่นดินไหวใหญ่ในภูมิภาคนี้ในรอบ 21 ปีนับตั้งแต่เกิดแผ่นดินไหวขนาด 5.9 ในปี 2000 ซึ่งสามารถบันทึกความรุนแรงสูงสุด 5+ 
นอกจากนี้กลไกการโฟกัสของแผ่นดินไหวจํานวนมากได้รับการวิเคราะห์ว่ามีมุมเลื่อนค่อนข้างใกล้เคียงกับรอยเลื่อนประเภทการบีบอัด และบางส่วนมีรอยเลื่อนประเภทแกนความตึงในทิศทางแบบ WNW-ESE 
ณ เดือนธันวาคม ค.ศ. 2021 มีการคาดการถึงความเป็นไปได้ที่แผ่นดินไหวมีความสัมพันธ์กับกิจกรรมของภูเขาไฟที่ยังคุกรุ่นอยู่ เช่นภูเขาไฟบนเกาะซูวาโนเซะซึ่งไม่สามารถคาดการได้สมบูรณ์ แต่แผ่นดินไหวก็ไม่มีผลกระทบต่อกิจกรรมของภูเขาไฟ เนื่องจากระยะทางจากเกาะซูวาโนเซะไปยังจุดศูนย์กลางแผ่นดินไหวค่อนข้างไกลกันมาก บางคนมีการชี้ให้เห็นถึงความเป็นไปได้ที่จะมีความสัมพันธ์กับภูมิประเทศรอบหมู่เกาะโทการะ แต่ไม่ทราบกลไกและความเกี่ยวข้องโดยละเอียด
วันที่ 13 พฤษภาคม พ.ศ. 2566 เวลา 17:39 น. เกิดแผ่นดินไหวใกล้กับหมู่เกาะโทการะ จังหวัดคาโงชิมะ ขนาด 5.1 ลึก 12 กิโลเมตร วัดความรุนแรงสูงสุดได้ 5- ต่อมาสำนักงานหมู่บ้านโทชิมะ ได้มีการจัดตั้งสำนักงานแจ้งเตือนภัยพิบัติเพื่อตอบสนองต่อเหตุแผ่นดินไหว 

**แผ่นดินไหวหลัก**

**จำนวนครั้งของฝูงแผ่นดินไหว**

**ความรุนแรงของแผ่นดินไหวหลัก**
แผ่นดินไหวครั้งใหญ่ที่สุดเกิดขึ้นเวลา 07:07 น. ของวันที่ 10 เมษายน พ.ศ. 2564 และ วันที่ 4 ธันวาคม พ.ศ. 2564 จุดการสั่นสะเทือนระดับ ชินโดะ 4+ มีดังนี้

**ความช่วยเหลือ**
ในวันที่ 15 เมษายน พ.ศ. 2564 หมู่บ้านโทชิมะได้จัดส่งน้ำจำนวน 7,500 ลิตรไปยังเกาะอากูเซกิจิมะเพื่อใช้ในการอุปโภคบริโภค

**อ้างอิง**
หมวดหมู่:แผ่นดินไหวในประเทศญี่ปุ่น
หมวดหมู่:แผ่นดินไหวใน พ.ศ. 2564
หมวดหมู่:แผ่นดินไหวในภูมิภาคคีวชู
หมวดหมู่:ฝูงแผ่นดินไหว
หมวดหมู่:นครในเขตปกครองตนเองกว่างซี

นครในเขตปกครองตนเองกว่างซี มีดังนี้
กว่างซี
หมวดหมู่:ภูมิศาสตร์ของเขตปกครองตนเองกว่างซี
วิกิพีเดีย:สภากาแฟ/อภิปราย/การเพิ่มเกณฑ์สำหรับส่วน "เรื่องจากข่าว" ให้รวมกรณีข่าวท้องถิ่น

สืบเนื่องจากส่วน เรื่องจากข่าว (ITN) ของวิกิพีเดียภาษาไทย โดยทั่วไปใช้เนื้อหาข่าวตามวิกิพีเดียภาษาอังกฤษมาตลอด ยกเว้นบางกรณีของเหตุการณ์ข่าวในประเทศ ที่ไม่โดดเด่นในระดับสากล (จึงไม่ปรากฏบน ITN ของวิกิพีเดียภาษาอังกฤษ) ก็เคยปรากฏบน ITN ของไทยมาแล้ว เช่น กรณีไทยลีก, เหตุเพลิงไหม้โรงงานที่จังหวัดสมุทรปราการ พ.ศ. 2564 และ การเสียชีวิตของจิระพงศ์ ธนะพัฒน์ จึงคิดว่าควรมีการเพิ่มเกรณฑ์เพื่อพิจารณาความโดดเด่นเป็นพิเศษสำหรับกรณีข่าวท้องถิ่น ซึ่งอาจไม่มีความสำคัญหากใช้เกณฑ์ของ ITN บนวิกิพีเดียภาษาอังกฤษ นอกจากนี้ยังมีกรณีของ ทางรถไฟสายเวียงจันทน์–บ่อเต็น ซึ่งถูกปฏิเสธการเสนอรายชื่อขึ้น ITN บนวิกิพีเดียภาษาอังกฤษ แต่อาจเข้าข่ายกรณีข่าวที่โดดเด่นในระดับท้องถิ่นของไทย
ข้อเสนอแนะที่จะเพิ่ม (purposed) คือการเพิ่มเกณฑ์พิจารณาพิเศษสำหรับ "ข่าวท้องถิ่น" ดังต่อไปนี้- เป็นเหตุการณ์ที่เกิดขึ้นในประเทศไทย
** การแข่งขันหรือการประกวดระดับชาติที่เกิดขึ้นเป็นประจำทุกรอบปีหรือช่วงเวลาหนึ่ง ๆ (recurring events ในฐานะ :en:WP:ITNR) โดยที่ผู้ชนะการแข่งขันมีบทความ ได้แก่ ไทยลีก, รางวัลสุพรรณสงห์ทองคำ (แค่รางวัลใหญ่สุด คือภาพยนตร์แห่งปี) และนางสาวไทย (รอเพิ่มเติมส่วนนี้)
** อุบัติเหตุ ภัยพิบัติ และอาชญากรรม ที่เกิดขึ้นในประเทศไทย และมีความโดดเด่นเพียงพอที่จะสร้างเป็นบทความได้ (เช่น เหตุเพลิงไหม้โรงงานที่จังหวัดสมุทรปราการ พ.ศ. 2564 และ การเสียชีวิตของจิระพงศ์ ธนะพัฒน์)
** การเปลี่ยนแปลงโดยรัฐบาลที่มีความสำคัญ (เช่น การเปิดบริการสถานีกลางบางซื่อ, การตรากฎหมายใหม่, คำสั่งยุบพรรคการเมืองที่มีที่นั่งมากในสภา โดยที่เนื้อหานั้นมีความโดดเด่นเพียงพอที่จะสร้างเป็นบทความได้)
** การประท้วงในประเทศที่มีความสำคัญเพียงพอที่จะสร้างเป็นบทความได้- เป็นเหตุการณ์ที่เกี่ยวข้องกับประเทศไทย
** เหตุการณ์ในต่างประเทศที่อาจมีผลกระทบต่อประเทศไทยในแง่ต่าง ๆ เป็นพิเศษ (เช่น CPTPP, โครงการเมกะโปรเจกต์ในประเทศเพื่อนบ้าน, กรณีพรมแดนไทย-กัมพูชา) โดยในบทความต้องมีการระบุเนื้อหาแสดงความสำคัญที่เกี่ยวข้องกับประเทศไทย (เป็นต้นว่า สำคัญและกระทบต่อประเทศไทยเป็นพิเศษเช่นไร)
ผู้ใช้ทุกคนสามารถเสนอแนะในเกณฑ์ต่าง ๆ ได้เลยนะครับ ขอบคุณมากครับ --Chainwit.  link=คุยกับผู้ใช้:Chainwit. พูดคุย  22:34, 5 ธันวาคม 2564 (+07)

**ความเห็น**
ในแง่ของเนื้อหา ส่วนตัวเห็นด้วยกับการสร้างส่วนสำหรับข่าวระดับประเทศแยกกับข่าวระดับนานาชาติ แต่ก็ต้องคำนึงต่อไปว่าจะออกแบบหน้าตาของหน้าแรกยังไงให้รองรับส่วน "เรื่องจากข่าว" ที่ขยายขึ้นมา
แล้วก็ขอเสริมส่วนการแข่งขัน ฟุตบอลไทยจะมีการแข่งขันไทยเอฟเอคัพซึ่งก็เป็นฟุตบอลถ้วยรายการสำคัญสูงสุดเช่นกัน นอกจากนี้ถ้ามีการแข่งขันรายการกีฬานานาชาติที่นักกีฬาทีมชาติไทยเข้าแข่งขันเช่นเอเชียนเกมส์ หรือฟุตบอลเอเชียนคัพ (ช/ญ) ก็น่าจะลงผลการแข่งขันนัดสำคัญหรือลงนักกีฬาที่ได้เหรียญทองได้นะครับ --ZeroSixTwo (คุย) 23:20, 5 ธันวาคม 2564 (+07)
เป็น localisation อย่างหนึ่ง -- Just Sayori   OK?  (have a chat) 18:42, 8 ธันวาคม 2564 (+07)
 จะได้มีการนำเสนอบทความเหตุการณ์ที่เกี่ยวข้องกับประเทศและผู้อ่านบ้าง --`Ez. (คุย) 18:28, 19 ธันวาคม 2564 (+07)
 --PhakkaponP (คุย) 23:29, 1 มกราคม 2565 (+07)
 --Wannaphong (คุย) 15:47, 6 มกราคม 2565 (+07)
 ปกติเห็นแต่เหตุการณ์ต่างประเทศแทบจะตลอดอยากให้มีการนำเสนอเหตุการณ์ภายในประเทศบ้าง kaoavi (คุย) 16:42, 10 มกราคม 2565 (+07)
 --Tvcccp  (cn:Yesona)  (Talk)  09:15, 15 มกราคม 2565 (+07)
 ดีครับ จะได้มีข่าวภายในประเทศนำเสนอบ้าง --Sir.B.T. (cn.Dr.Man) (คุย) 20:05, 16 มกราคม 2565 (+07)
วิกิพีเดีย:โครงการวิกิประเทศจีน/กลุ่มร่วมงาน

ด้านล่างนี้เป็นรายการกลุ่มร่วมงาน (workgroup) ที่เป็นส่วนหนึ่งหรือเกี่ยวข้องกับโครงการวิกิประเทศจีน
*ศิลปะและความบันเทิง
*ภูมิศาสตร์
** โครงการวิกิฮ่องกง (ยังไม่ได้จัดตั้ง)
** โครงการวิกิมาเก๊า (ยังไม่ได้จัดตั้ง)
** โครงการวิกิประเทศไต้หวัน (ยังไม่ได้จัดตั้ง)
*การเมือง
*ประวัติศาสตร์
**สามก๊ก
*ภาษา
*ศาสนา
**โครงการวิกิพระพุทธศาสนา
*การขนส่ง
วัดคันธาพฤกษา

วัดคันธาพฤกษา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยแก้ว อำเภอแม่ออน จังหวัดเชียงใหม่ บนเนื้อที่ 2 งาน 55 ตารางวา 
วัดคันธาพฤกษา หรือชาวบ้านเรียกว่า วัดแม่กำปอง ตั้งวัดเมื่อ พ.ศ. 2473 ไล่เลี่ยกับการถือกำเนิดขึ้นของชุมชน แต่เดิมเป็นอาศรมตั้งอยู่เชิงเขาห่างจากหมู่บ้านราว 300 เมตร จนเมื่อ พ.ศ. 2468 ได้ย้ายที่ตั้งมาอยู่กลางหมู่บ้าน แต่เดิมมีถนนผ่านด้านทิศเหนือเท่านั้น ปัจจุบันมีถนนตัดผ่านด้านทิศใต้ของวัด ชื่อของวัดคันธาพฤกษามาจากฉายาของครูบาอินสม คนฺธรโส ท่านเป็นผู้ริเริ่มสร้างขึ้นบนที่ดินของพี่สาวท่าน และอยู่ท่ามกลางพฤกษา คือป่าเขาลำเนาไพร
อาคารและเสนาสนะที่สำคัญ ได้แก่ อุโบสถกลางน้ำ (อุทกเสมา) ซึ่งปัจจุบันเหลือเพียงสองแห่งเท่านั้นในภาคเหนือ อีกแห่งคือ วัดพุทธเอ้น อำเภอแม่แจ่ม จังหวัดเชียงใหม่ วิหารไม้สักทองแกะสลักลวดลายล้านนา และพระธาตุเจดีย์สีขาว สร้างขึ้นจากงบประมาณในการจัดงานปอยหลวง งานบุญประจำปีที่ยิ่งใหญ่ของคนเหนือ มีการจัดงานสรงน้ำพระธาตุเป็นประจำทุกปีในช่วงเดือนแปดเป็งหรือเดือนมิถุนายน

**อ้างอิง**
คันธาพฤกษา
หมวดหมู่:อำเภอแม่ออน
วัดหมื่นสาร

วัดหมื่นสาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่

**ประวัติ**
วัดหมื่นสารสร้างเมื่อ พ.ศ. 1925 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 โดยปรากฏในหลักฐานต่าง ๆ ได้แก่ พงศาวดารโยนก ฉบับหอสมุดแห่งชาติ กล่าวว่า พระเจ้าอาทิตยวงศ์ ส่งราชทูตมาสืบสัมพันธไมตรีกับพระเมืองแก้ว กษัตริย์องค์ที่ 14 แห่งราชวงศ์มังราย พระเมืองแก้วทรงจัดการรับรองราชทูตและแปลพระราชสาส์น ณ วัดหมื่นสาร ตามบันทึกใบลานภาษาบาลีของวัดเจดีย์หลวงกล่าวไว้ว่าในสมัยพระเมืองเกษเกล้า กษัตริย์พระองค์ที่ 15 แห่งราชวงศ์มังราย มีเสนาอามาตย์นามว่า วิมลกิตติสร้างพระอารามแห่งนี้ขึ้น มีข้อความว่า "อาวาสนี้ อันหมื่นวิมลกิตติ ผู้เป็นมหาโยธา (ทหารผู้ใหญ่) ในนครนี้ตั้งไว้แล้ว" จากหลักฐานในศิลาจารึกวัดร่ำเปิง (ตโปทาราม) ก็ปรากฏชื่อวัดหมื่นสารเช่นกัน ระบุว่าหมื่นหนังสือวิมลกิตติสิงหละราชมนตรี ได้อุปถัมภ์วัดแห่งนี้ตลอดมา พระอารามนี้จึงได้ชื่อว่า "วัดหมื่นสาร" ตามชื่อของราชมนตรีผู้นั้น
ในช่วงสงครามโลกครั้งที่สอง วัดหมื่นสารยังเคยใช้เป็นโรงพยาบาลที่ใช้รักษาทหารญี่ปุ่น ปัจจุบันมีการสร้างอนุสรณ์สถานทหารญี่ปุ่น โดยยในช่วงเดือนสิงหาคมของทุกปี ได้จัดให้มีพิธีบวงสรวงอนุสรณ์สถานทหารญี่ปุ่น นอกจากนั้นยังมีการทำความสะอาดอนุสรณ์สถานปีละ 3 ครั้ง คือ เดือนมีนาคม สิงหาคม และธันวาคม เป็นประจำอีกด้วย

**อาคารเสนาสนะและโบราณวัตถุ**
สิ่งก่อสร้างในวัด ได้แก่ อุโบสถมีลักษณะสถาปัตยกรรมล้านนาประยุกต์ยกพื้นสูง สร้างขึ้นเมื่อ พ.ศ. 2534 หน้าบันประดับด้วยลายปูนปั้นพรรณพฤกษา สถูปบรรจุอัฐิธาตุครูบาศรีวิชัย อนุสาวรีย์ครูบาศรีวิชัย หอศิลป์สุทฺธจิตฺโต เป็นอาคารล้านนาประยุกต์ ช่างเงินบ้านวัวลายช่วยกันดุนลายโลหะประดับตกแต่งทั้งภายใน และภายนอกหอศิลป์ ซึ่งเป็นลวดลายพื้นเมืองล้านนาดั้งเดิม เนื้อเรื่องเกี่ยวกับพระเวสสันดร เป็นต้น  ภายในมีหุ่นขึ้ผึ้งรูปเหมือน 3 ครูบา ได้แก่ ครูบาศรีวิชัย ครูบาอินตา อินทปัญโญ (ครูบาอินต๊ะ) และพระครูโอภาสคณาภิบาล (ครูบาบุญปั่น ปุญญาคโม) อดีตเจ้าอาวาสวัดหมื่นสาร
วัดยังมีคัมภีร์ใบลานจำนวนมากพบคัมภีร์ใบลานของวัดหมื่นสารจำนวน 163 รายการ 815 ผูก บางเอกสารมีอายุประมาณ 200 กว่าปี

**อ้างอิง**
หมื่นสาร
การติดเชื้อไซโตเมกาโลไวรัสแต่กำเนิด

การติดเชื้อไซโตเมกาโลไวรัสแต่กำเนิด หมายถึงภาวะที่ทารกติดเชื้อไซโตเมกาโลไวรัส หรือ ซีเอ็มวี ตั้งแต่ก่อนคลอด (prenatal) เชื้อนี้เป็นไวรัสชนิดหนึ่งในแฟมิลีเฮอร์ปีไวริดี หรือไวรัสตระกูลเริม และถือเป็นการติดเชื้อของทารกในครรภ์ที่พบได้บ่อยที่สุด

**อ้างอิง**

**แหล่งข้อมูลอื่น**
  Cytomegalovirus (CMV)—NHS Choices-  CMV: Congenital CMV Infection—CDC
หมวดหมู่:การติดเชื้อที่พบเฉพาะในระยะปริกำเนิด
วัดแสนสุข (จังหวัดอ่างทอง)

วัดแสนสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลากด อำเภอป่าโมก จังหวัดอ่างทอง 
วัดแสนสุขตั้งวัดเมื่อ พ.ศ. 2255 เดิมชื่อ วัดขัดคอโค เหตุที่ชื่อนี้เนื่องจากเมื่อถึงฤดูน้ำหลาก ชาวบ้านอีสานจะนำวัวควายมาขายและใช้สถานที่วัดเป็นที่พักให้วัวควายดื่มน้ำและขัดทำความสะอาดร่างกาย เพื่อให้ขายได้ราคา ต่อมาเปลี่ยนชื่อวัดมาเป็น วัดบางเปิง จนถึงสมัยพระช่วยเป็นเจ้าอาวาส ได้เปลี่ยนชื่ออีกครั้งเป็น "วัดแสนสุข" เพื่อความเป็นสิริมงคล วัดได้รับพระราชทานวิสุงคามสีมา เมื่อวันที่ 30 มกราคม พ.ศ. 2514 เขตวิสุงคามสีมากว้าง 31 เมตร ยาว 49 เมตร 
อาคารเสนาสนะภายในวัด ได้แก่ อุโบสถสร้างเมื่อ พ.ศ. 2514 กว้าง 31 เมตร ยาว 49 เมตร  เป็นอาคารคอนกรีตเสริมเหล็ก พระประธาน ปางสมาธิ ขนาดหน้าตักกว้าง 98 นิ้ว สูง 138 นิ้ว สร้างเมื่อ พ.ศ. 2525 ศาลาการเปรียญ สร้างเมื่อ พ.ศ. 2548 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2480 เป็นอาคารไม้ กุฏิสงฆ์ จำนวน 7 หลัง เป็นอาคารครึ่งตึกครึ่งไม้ และวิหาร เป็นอาคารคอนกรีตเสริมเหล็ก สร้างเมื่อ พ.ศ. 2532

**อ้างอิง**
แสนสุข